钦定古今图书集成/方舆汇编/职方典/第1290卷 > 郴州城池考 州志
## 钦定古今图书集成/方舆汇编/职方典/第1290卷 > 郴州城池考 州志

本州

郴州城池　：“郴城肇自汉太守杨璆，后周因之，而筑子城则在显德三年。城楼肇于宋太守丁逢、叶崇，继之而作卫头则在嘉定庚午。明洪武戊申，取郴州路，改郴州府。明年，罗福乱，调茶陵卫刘保平之，立守御千户所，筑今城。” 正德七年，千户胡勋增修城郭。嘉靖乙丑，州守赵恂创筑外城，有记。壕阔八尺，深五尺。景泰间，千户高景

春修，周围三里五分，高二丈，厚八尺，设三门：东来鹤，南迎薰，西瞻极，北旧名“仙桂” ，《久塞》。

永兴县城池　：“永兴旧无城，知县江常初筑土垣。明正德庚午，苗寇窃发，守御指挥周辅申详请筑，知县程仁、周佩相继董成。”

皇清顺治丙申，洪水垣颓，知县闫之麟修。康熙甲寅

吴逆背叛，戊午攻城，城垣震塌，城楼倒废。周围二里四分，后土墙高二丈二尺，阔一丈；前泊岸高二丈六尺，阔六尺。设七门：“东永安，西永兴，上南便江，下南太平，北长庆。” 水门二久塞。

宜章县城池　：宜章旧无城，宋淳熙间，知县吴镒始筑土城。粤西贼乱，明成化八年，知县刘宁请筑砖城，周围二里六分，高二丈五尺，厚一丈，壕阔八尺，深四尺。正德间，邑人尚书邓庠言“于令，易砌大石，南北筑月城，城外筑三关，开四门，东丽春，南迎薰，西庆丰，北拱辰。”

兴宁县城池　：“兴宁城，旧属土垣。明洪武戊申，知县杜坚始建砖城。正德三年，贼劫县治，复加串楼。八年，贼复至，造《吕公车》薄城，凡七昼夜。知县程琼力拒之，贼退，详请倍筑。周围一里三分，高二丈，厚五尺。西南二门曰迎恩，曰镇南” ，东北久塞。

桂阳县城池　：桂阳旧无城。宋嘉定丙午，周侍郎为令，始筑之。周围一百六十步，仅容二衙门。明洪武初，知县李源浚壕。天顺八年，苗贼劫掠，典史张英详请。成化二年，展筑土城，周围加广。八年，巡抚吴琛易以石。弘治八年，闽贼丘子高犯境，南赣御史金泽筑今城，周围二里，设三门，曰南薰、拱北、朝阳。

桂东县城池　：桂东旧无城。明成化乙卯，都御史吴琛敕筑土城。正德癸酉，南赣都御史王守仁易以石城，四周三百六十馀丈，串楼二百六十间，城下有大壕。嘉靖乙巳，知县陈席珍筑月城，周围一里三，分设三门，曰“楚观” 、“望日、靖武。” 城楼久废。